*Praktisk informasjon: Bokkaskogen*

*Her finner dere noen svar på ting dere måtte lure på*

* ***Mat i barnehagen***. Vi serverer frokost, lunsj og frukt til ettermiddagen. En varmlunsj (forhånds bestemt matplan for de tre tema periodene), alle avdelinger har lik, men på forskjellige dager. Barna får også et fiskemåltid i uken. Vi følger helsedirektoratas anbefalinger for mat i barnehagen, Vi er ikke sukkerfrie, men fornuftige. Det betales matpenger.
* ***Bursdagsfeiring i barnehagen***.   
    
  Vi markerer alle barns bursdager i barnehagen slik at alle får en likeverdig markering. I Bokkaskogen har vi «festmeny» til bursdagsbarnet.   
    
  Noen ønsker kanskje å invitere barnehagevenner til privat bursdagsfeiring ved å dele ut invitasjoner i barnehagen. *Vi ønsker ikke at noen skal føle seg utestengt og vil ikke bistå at noen holdes utenfor.*   
    
  Vennskap oppstår gjerne på tvers av alder og kjønn. Vi ber derfor dere foresatte om å vurdere alle eller ingen invitasjonsutdeling i barnehagen, men at dette heller blir gjort privat.
* ***Barn og ferie***. Barn har rett på 4 uker ferie hvert år hvorav 3 uker skal være sammenhengende i skolens ferie (jmf vedtekter for kommunale barnehager).   
  *Barnehagen må ha melding innen 1.mai om når barnet skal ha ferie*
* ***Barn og sykdom***. Barn skal ha utbytte av å være i barnehagen og være hjemme når det ikke er i form. Har barnet hatt feber, må det ha vært feberfritt de siste 24 timene. En feberfri dag hjemme før en kommer tilbake i barnehagen er en god rettesnor. Ved smittsomme sykdommer må barnet være smittefri når det kommer i barnehagen. Medisinering i barnehagen krever egen tillatelse fra dere foresatte. Eget skjema for dette finner dere på nettsidene.
* ***Nettvett***. Vi ønsker å ta barna våre på alvor, også når det kommer til nettvett. Det betyr at å ta bilder av andres barn ikke er tillatt. Vi ønsker derimot at bilder skal være en del av den pedagogiske dokumentasjonen, som sier noe om aktiviteten en vil dokumentere.   
  Våre nettsider til avdelingene er i tillegg alle passordbeskyttet.
* ***Klær i barnehagen***. Merk gjerne klærne med navn enten gjennom navnelapper eller tusj.   
  Og *husk klær etter vær*. I barnehagen er barna ute hver dag i all slags vær.
* ***HMS***. I barnehagen følger vi strenge krav til HMS på alle områder for å sikre ditt barns hverdag. Vi ber om at dere foresatte hjelper oss med å sikre følgende:   
    
  *\* Lukk alltid porten* *etter deg – også med lenken   
  \* Aldri la barn hoppe over gjerdet når dere kommer eller skal hjem og heller ikke åpne/lukke porten selv*.   
    
  De lærer utrolig fort ting som kan være til skade for seg selv. Dersom eldre søsken/eldre barn skal hente i barnehagen må dette avtales med den enkelte avdeling. Skulle avdelingen se at personen som henter ikke er «moden» for dette ansvaret, vil vi informere dere om dette.   
    
  Parkering i barnehagen: vi ønsker at alle rygger inn når det parkeres på barnehagens parkeringsplass. Hold barnet i hånden mens dere går til porten for å unngå uønskede situasjoner på parkeringsplassen
* ***Forventninger og foreldresamarbeid***: For å få til et godt samarbeid mellom barnehage og foresatte er det nyttig med en forventningsavklaring. Det er viktig for oss at dere foresatte snakker med pedagogisk leder av avdelingen omkring ting dere forventer/ønsker av barnehagen. Ikke alle forventninger kan imøtekommes, men vær sikker på at vi vil gjøre vårt alle beste for å imøtekomme det vi kan.   
    
  Det samme dersom dere er misfornøyd/fornøyd. Vi vil alltid forsøke å løse eventuelle saker før det blir en konflikt. Skulle dere ønske å ta en sak utenfor avdelingen, kontaktes avdelingsleder. Er det saker og ting dere lurer på, ikke nøl med å spørre.   
    
  Forventningene våre til dere er at vi ønsker at dere abonnerer på hjemmesiden vår [www.minbarnehage.no/våland-barnehagene](http://www.minbarnehage.no/våland-barnehagene) . Dette er gratis, og dere får nødvendig informasjon om avdelingen og barnehagen generelt. Vi bruker nettet til all viktig informasjon til dere foresatte så som månedsplan, månedsbrev, bilder av opplevelser, informasjon m.m. Her kan dere også se hvem som jobber på hvilken avdeling.  
    
  Viktige innkallinger kommer også via nettløsningen Vigilo (tidligere IST). Det er derfor viktig at dere alltid sørger for at vi har riktig telefon og e-postadresser lagret her. Vi bruker telefonnummer i vårt varslingssystem via SMS. Det er den eller de av dere som står oppført i barnehagesøknaden som vil få e-post og varslinger.
* ***Valg av FAU***. I løpet av det første foreldremøtet skal det velges en representant og en vara fra hver avdeling til foreldrenes arbeidsutvalg (FAU). Når valget skal tas, går de ansatte ut av rommet. De som blir valgt må gi følgende informasjon til avdelingen før de går hjem:   
    
  *barnets navn, ditt navn, mailadresse og telefonnummer*.   
    
  Avdelingsleder kaller inn til første møte hvor det velges en av dere til å sitte i barnehagens samarbeidsutvalg (SU)

*Er det andre ting dere lurer på? Ta kontakt!*